10 любопитни факта за богатството на милиардера Уорън Бъфет - Money.bg
04.09.2016 10:00:50
05.09.2016 10:42:25
Прегледи: 19840
Тази седмица на 30 август бизнесменът и един от най-известните инвеститори Уорън Бъфет отпразнува 86-я си рожден ден. В момента състоянието му се изчислява на над 67 милиарда долара.
Американецът определено има нюх как се правят пари, а историята на неговия път от обикновено момче, раздавало сутрешния вестник, до третият човек в света, притежаващ най-много милиарди в сметката си.
Business Insider публикува няколко интересни факта за неговото богатство. Ето кои са те:
1. 99% от богатството си Бъфет е спечелил след като е навършил 50 години.
На 52-годишна възраст състоянието на инвеститора се изчислявало на не повече от 376 милиона долара. Шест години по-късно то нараснало до 3,8 милиарда долара.
2. Нетното богатство на Уорън Бъфет е малко повече от размера на икономиките на Ливан и Исландия взети заедно.
През 2014 година брутният вътрешен продукт (БВП) на Ливан е възлизал на 45,73 милиарда долара. Този на Исландия е бил 17,4 милиарда долара.
3. На ден инвеститорът прави повече отколкото печели най-добре платената актриса на година.
През 2013 година на ден собственикът на Berkshire Heatway е правел средно по 37 милиона долара на ден. Това е повече отколкото е спечелила втората най-добре платена актриса за същата година. Това е Дженифър Лорънс, която през последните две години вече се изкачи до първата позиция по този показател.
4. С парите, които Бъфет прави на час, може да се платят таксите за обучение на седем студенти в Колубмийския университет.
Този университет е вторият най-скъп в Щатите. Таксите на година са около 53 523 долара. През 2013 година обаче инвеститорът е правел по 1,5 милиона долара на час, което стига за обучението на седем студенти.
5. Най-големият акционер в Berkshire Heatway е купил първия си пакет акции в годината, когато японския Императорски флот бомбардира Пърл Харбър.
Бъфет купува първия си пакет ценни книжа през 1941 година. Той купил три акции на петролната компания Citgo за себе си и три за сестра си за 38 долара.
6. Уорън Бъфет е дарил толкова пари досега, колкото ще са достатъчни за построяването на пет кампуса на Apple.
Към юни 2015 година той е дарил общо 25,5 милиарда долара. Новият кампус, който Apple строи в Купертино в момента, струва 5 милиарда долара.
7. Китайски предприемач даде 2,35 милиона долара, за обяд с Бъфет през 2015 година.
8. Ако бяхте инвестирали 1000 долара в Berkshire Heatway през 1990 година, към началото на тази година тази сума щеше да е нараснала до 28 798 долара.
9. Ако го бяхте направили през 1970 година, вложението щеше да си заслужава още повече и да ви донесе 4,42 милиона долара към началото на 2016 година.
10. Ако бяхте направили вложението си в същата година, в която Бъфет е станал мажоритарен собственик на Berkshire Heatway (1964 година), сега щяхте да имате 10,5 милиона долара.
Икономически новини / Панорама / Богатство / 10 любопитни факта за богатството на милиардера Уорън Бъфет